**ПРЕВЕНТИВНА ФУНКЦИЈА ШКОЛЕ**

**Превентивне активности у раду са ученицима, родитељима и запосленима**

Циљ:

* развијање свести [ученика](http://sbn.mpn.gov.rs/clientpub/uploads/Dokumenta/O%20SBN/Kampanje/Zasutavimo%20nasilje%20zajedno/unicef%20poster%20B2%20vrsnjaci.jpg), [наставника](http://sbn.mpn.gov.rs/clientpub/uploads/Dokumenta/O%20SBN/Kampanje/Zasutavimo%20nasilje%20zajedno/unicef%20poster%20B2%20nastavnik.jpg) и [родитеља](http://sbn.mpn.gov.rs/clientpub/uploads/Dokumenta/O%20SBN/Kampanje/Zasutavimo%20nasilje%20zajedno/unicef%20poster%20B2%20roditelji.jpg) о одговорностима и обавезама свих у школском животу да спрече и реагују на насиље

Задатак :

* подизање свести о томе да је неопходна синхронизована, заједничка и стална акција ученика, родитеља, наставника и институција на спречавању свих облика насиља

У циљу превенције на насиље, установа је дужна да упозна све запослене, децу, ученике и родитеље са њиховим правима, обавезама и одговорностима, прописаним Законом, Правилникцима и другим подзаконским и општим актима.

Задатак запослених,ученика и родитеља је да заједнички планирају, осмишљавају и спроводе превентивне активности, као и да сви буду информисани о садржајима, мерама и активностима за спречавање и заштиту од насиља.

У оквиру превенције школа мора да остварује:

* васпитни рад
* појачан васпитни рад- то је васпитни рад који је у интензитету примерен потребама, школа то остварује самостално или у сарадњи са другим надлежним органима, организацијама и службама
* садржаје превентивних и интервентних активности,
* дефинише критеријуме и методологију за процену ризика,
* мере заштите од насиља, злостављања и занемаривања,

и праћење ефеката тих мера и активности

Исходи тих мера и активности у установма су :

* сигурно и подстицајно окружење,
* атмосфера сарадње, уважавања и конструктивне комуникације.
* унапређење знања, вештина и ставова неопходних за конструктивно решавање сукоба и реаговање на насиље;
* заштита деце, ученика, родитеља и запослених
* развијање вештине потребне за живот у колективу
* осећање сигурности и заштићености у установи
* одговорнији ученици који умеју да се понашају у конфликтним ситуацијама и да их конструктивно у миру решавају
* да управљају осећањима (љутња, фрустрација,увређеност, постиђеност)
* да умеју да успостављају и негују пријатељства
* да су оспособљени да заштите своја и поштују права других
* да разумеју и прихватају разлике
* развијају и негују здраве стилове комуникације и односа са другима
* да усвојена знања и вештине практично примењују за конструктивно превазилажење сукоба и кризних ситуација
* да су способни да уоче и конструктивно се супротставе разним облицима насиља.

**Превентивне активности усмерене на ученике**

* **различите програме помоћи ученицима у развијању социјалних и животних вештина** ( школа, домови здравља, центар за социјални рад)
* **помоћи у превазилажењу школског неуспеха и свих других неуспеха** ( школа, домови здравља, центар за социјални рад)
* **помоћ и подршка запосленима на развијању емпатије према ученицима** (школа, домови здравља)
* **заједничко активно учешће ученика и запослених у планирању и реализацији разних активности** (школа)
* **доношење правила понашања и њихову доследну примену свих и ученика и запослених** (школа)
* **формирање заштитне мреже** ( школа, домови здравља, центри за социјални рад и полиција)
* **интезивнија сарадња са родитељима и другим стручним лицима са циљем ангажовања на јачању капацитета за превенцију насиља и заштиту** (сви релевантни чиноиоци друштва)
* **разноврсну понуду слободних и ваннаставних активности (**школа**)**
* **активирање школског спорта у функцију здравља ученика** (школа, спортски савези и центри)
* **сарадњу са другим институцијама са циљем раног идентификовања здравствених проблема ученика** ( школа, домови здравља)
* **идентификовање потенцијалних поремећаја у понашању** (школа, домови здравља)
* **идентификовање других ризика и изазова на појаву насиља** (школа, домови здравља, центри за социјални рад и полиција)

**Превентивне активности усмерене на наставнике**

* побољшање успеха и постигнућа ученика,
* личним примером промовисање и подстицање пожељног понашања,
* унапређивањем личних односа наставника и ученика,
* подстицање и неговање позитивних и очекиваних облика понашања ученика.
* доследана примена и спровођење успостављених правила понашања
* адекватна одмереност награда и казни на понашања којим се поштују или крше утврђена правила.

Улогу наставника у превенцији насиља може бити

* Индивидуално превентивно деловање наставника у наставним и ваннаставним активностима где он својим понашањем, односом према нормама и правилима понашања, личним односима које ствара са ученицима, остварује одговарајући позитивни утицај на понашање и развој ученика
* Учествовањем у раду стручних тела и органа школе, наставници треба да постигну сагласност и уједначеност ставова према пожељним и непожељним понашањима да имају исти третман према догађајима и односе се према њима подједнако
* У великој мери,позитиван однос између наставника и ученика треба да ствара и развија сам наставник да својим ставовима, емоцијама, моралним вредностима и у сарадњи са другим запосленима позитивно утиче на емоционални, морални, социјални развој ученика

**Превентивне активности усмерене на одељењске старешине**

Одељењске старешине треба да:

* прати и еведентира индивидуални развој сваког ученика
* има увид у породичне, социјалне, материјалне и друге услове живота ученика;
* остварује добар однос са породицом ученика
* врши размену информација о понашању ученика са родитељима ученика, стручном службом и другим чиниоцима друштва
* идентификује специфичне потреба и дефинише мере подршке ученицима
* идентификује потенцијалне тешкоће ученика у савладавању наставних садржаја, понашању и развоју и да зајдно са осталим наставницима кроз наставу и друге блике рада пружају подршку ученицима

Формирајући једну потпунију слику о индивидуалним и породичним карактеристикама сваког ученика, одељењски старешина упознаје и предметне наставнике са њима

Наставници и одељењске старешине заједничким деловањем у стручним органима школе, утврђују потребе за предузимањем (унапређивањем) одговарајућих превентивних мера и активности.

Један од основних задатака стручних органа школе јесте да анализирају ефекте васпитно-образовног рада и на основу њих планирају и предузимају мере за његово унапређивање.

**Превентивне активности усмерене на родитеље**

Учешћа родитеља у остваривању превентивне функције школе:

* похађање образовних програма намењених родитељима,

( предавања, трибине, радионице, препорукe, литературе)

* размена информација између родитеља и наставника о понашању и учењу њихове деце
* учешће родитеља у школским активностима и у процесу доношења одлука
* помоћ родитељима и изналажењу ефективних метода васпитавања деце како да се понашају према њима у кризним ситуацијама , како да управљају емоцијама и на који начин да комуницирају са децом
* помоћ у савладавању техника успешног решавање спорних ситуација
* како да примењују јасна и доследна правила понашања и у складу са тим адекватно награде и казне дете
* упознавање родитеља са карактеристикама развојних фаза и потреба њихове деце као и са проблемима и изазовима који тада настају
* појачан , дозиран и континуирани надзор и контрола деце у школи и ван ње

**Превентивне активности усмерене на стручне сараднике**

* Учествовањем у раду стручних органа школе, стручни сарадници могу и треба да постигну сагласност у погледу дефинисања заједничког става према непожељним (и пожељним) понашањима и њиховог третмана, односно плана деловања
* Пружање помоћи наставницима у унапређивању односа између наставника и ученика.
* У великој мери, односе између стручног сарадника и ученика креира сам стручни сарадник, развија односе са ученицима који ће подржавати и охрабривати образовна постигнућа и пожељна понашања ученика.
* Важан корак у остваривању овог циља јесте развијање свести код стручних срадника о томе да они нису само подршка онда кад се деси случај насиља, већ да својим емоцијама, моралним вредностима, понашањем и успостављеним социјалним односима са ученицима и другим члановима школског колектива - утичу на емоционални, морални, социјални развој ученика
* Посебан значај у остваривању превентивног деловања стручног сарадника има успостављање позитивних интерперсоналних односа са ученицима.
* Понашање свих запослених има значајну улогу у процесу изградње и обликовања односа са ученицима.
* Посебно су важне две димензије у понашању запослених :
  1. начин комуникације запослених са ученицима

пружање подршке емоционалном и социјалном развоју ученика се огледа у стварању позитивне средине за учење, успостављање интеракције са свим запосленима који треба да препознају потребе ученика

2. Успостављање и развијање сарадничких и партнерских односа запослених са породицом представља важан сегмент у остваривања превентивне функције школе.

* Дужност школе јесте да успоставља сарадњу са родитељима која ће на одговарајући начин родитеље укључити у васпитно-образовни процес њихове деце.

**Превентивне активности усмерене на директоре**

* Све напред наведено
* Превазилажење минимизације случајева насиља
* Промена става да ако прикријемо случајеве насиља школа је боља и успешнија
* Више одговорности за целокупна дешавања у школи

**ПОДРШКА ИНСТИТУЦИЈА ШКОЛАМА**

**Здравствене установе**

* Правовремено и адекватно лечење ученика
* Упознавање родитеља са последицама неадекватног лечења њихове деце
* Повратна информација школама како и на који начин да допринесу побољшању здравља ученика
* Правдање изостајања ученика треба да је адекватно здравственом стању ученика
* Подршка ученицима у емоцијалном, социјалном и моралном развоју
* Адекватан третман према наставницима који су склони ексцесном понашању
* Радионице, предавања и тибине за ученике, родитеље и наставнике

**Центри за социјални рад**

* Већа и континуирана сарадња са школама
* Правовремено и адекватно поступање по захтевима школе
* Подршка ученицима у социјалном развоју
* Подршка родитељима у развоју и васпитању деце
* Адекватно деловање у случајевима поремећених породичних односа који се одражавају на понашање и поступање ученика у школи
* Стручна предавања и саветовања запосленима у школама како поступати у раду са ученицима и родитељима код којих постоје проблеми у понашању и поступању

**Полиција**

* идентификовање ризика и изазова на појаву насиља
* идентификовање потенцијалних места за појаву насиља
* идентификовање потенцијалних виновника насиља у сарадњи са запосленима
* правовремено поступање стручних лица у случајевима дигиталног насиља
* формирање заштитне мреже
* анализа ефеката предавања полицијских службеника ученицима